b'\n_START_ARTICLE_\nTuomas Haapanen\n_START_PARAGRAPH_\nTuomas Jaakko Haapanen (s. 29. joulukuuta 1924 Helsinki) on suomalainen viulisti ja viulunsoiton opettaja. H\xc3\xa4n on kapellimestari, musiikkitieteilij\xc3\xa4 Toivo Haapasen poika. H\xc3\xa4n opiskeli Sibelius-Akatemiassa ja Pariisissa. Haapanen toimi soolouransa lis\xc3\xa4ksi Radion sinfoniaorkesterin ja Helsingin kamariorkesterin konserttimestarina. H\xc3\xa4n on opettanut sek\xc3\xa4 Turun konservatoriossa ett\xc3\xa4 Sibelius-Akatemiassa. Haapanen on ollut kansainv\xc3\xa4lisen Jean Sibelius -viulukilpailun tuomariston puheenjohtaja. H\xc3\xa4n on kuullut my\xc3\xb6s Kuopion viulukilpailun jokaisen suorituksen vuodesta 1967 l\xc3\xa4htien ja toiminut usein kilpailun tuomaristossa._NEWLINE_Tuomas Haapasesta on tehty tunnin pituinen dokumenttiohjelma Timantin hiontaa -sarjaan. Ohjelma esitettiin Yle Teemalla 19.11.2006.'